Source: https://ted.europa.eu/udl?uri=TED:NOTICE:96932-2019:TEXT:SK:HTML
Timestamp: 2019-06-16 15:20:00+00:00
Document Index: 2910474

Matched Legal Cases: ['§ 32', '§ 32', '§ 32', '§ 32', '§ 32', '§ 32', '§ 34', '§ 34', '§ 34', '§ 34']

Práce - 96932-2019 - TED Tenders Electronic Daily
Práce - 96932-2019
01/03/2019 S43 - - Práce - Dynamického nákupného systému - Užšia súťaž
Slovensko-Banská Bystrica: Práce na kompletnej alebo čiastočnej stavbe a práce inžinierskych stavieb
E-mail: vo@bbsk.sk
Hlavná adresa: http://www.bbsk.sk
Adresa stránky profilu kupujúceho: https://www.uvo.gov.sk/profily/-/profil/pzakazky/3406
Súťažné dokumenty sú dostupné priamo a úplne bez obmedzení či poplatkov na: https://josephine.proebiz.com/sk/tender/2635/summary
Ponuky alebo žiadosti o účasť sa musia predložiť elektronicky prostredníctvom: https://josephine.proebiz.com/sk/tender/2635/summary
Referenčné číslo: 06379/2019/ODDVO
Verejný obstarávateľ oznamuje svoj zámer zriadiť dynamický nákupný systém (ďalej len "DNS") v rozsahu skupiny (XXX00000-Y - 452 Práce na kompletnej alebo čiastočnej stavbe a práce inžinierskych stavieb) a týmto vyzýva seriózne hospodárske subjekty pôsobiace na relevantnom trhu, aby sa do predmetného DNS kvalifikovali.
DNS bude slúžiť na zadávanie zákaziek na uskutočnenie stavebných prác v podmienkach verejného obstarávateľa bežne a všeobecne dostupných na trhu, konkrétne asfaltovania cestných komunikácií vo vlastníctve Banskobystrického samosprávneho kraja a súvisiacich prác. Tento DNS je zriadený pre potreby verejného obstarávateľa a zákazky v ňom bude zadávať iba verejný obstarávateľ.
Hodnota bez DPH: 50 000 000.00 EUR
Povaha, množstvo prác, konkrétne požiadavky, ako aj ostatné doplňujúce informácie budú súčasťou jednotlivých výziev v rámci zriadeného DNS, ktoré budú zaslané všetkým kvalifikovaným záujemcom prostredníctvom systému Josephine.
Začatie: 01/04/2019
Vyžaduje sa splnenie podmienok účasti osobného postavenia podľa § 32 ods. 1 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len "ZVO") a ich preukázanie v súlade s ust. § 32 ods. 2 až 7 ZVO.
Uchádzač môže preukázať splnenie podmienok účasti osobného postavenia uvedených v § 32 ods. 1. písm. a) až f) ZVO zápisom do zoznamu hospodárskych subjektov.
Verejný obstarávateľ informuje záujemcov, že dokladmi, ktoré podľa § 32 ods. 3 ZVO nevyžaduje predkladať od záujemcov z dôvodu použitia údajov z informačných systémov verejnej správy sú:
— doklad o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky (§ 32 ods. 2 písm. e) ZVO) a
— výpis z registra trestov nie starší ako 3 mesiace (§ 32 ods. 2 písm. a) ZVO), a to za predpokladu, že poskytne verejnému obstarávateľovi údaje potrebné na vyžiadanie výpisu z registra trestov.
Viac v časti B. Podmienky účasti súťažných podkladov k k zriadeniu dynamického nákupného systému.
1. Uchádzač preukáže splnenie podmienky účasti podľa § 34 ods. 1 písm. b) ZVO predložením zoznamu stavebných prác uskutočnených za predchádzajúcich 5 rokov od vyhlásenia verejného obstarávania s uvedením cien, miest a lehôt uskutočnenia stavebných prác; zoznam musí byť doplnený potvrdením (potvrdeniami) o uspokojivom vykonaní stavebných prác a zhodnotení uskutočnených stavebných prác podľa obchodných podmienok, ak odberateľom
2. bola iná osoba ako verejný obstarávateľ alebo obstarávateľ podľa ZVO, dôkaz o plnení potvrdí odberateľ; ak také potvrdenie uchádzač alebo záujemca nemá k dispozícii, vyhlásením uchádzača alebo záujemcu o ich uskutočnení, doplneným dokladom, preukazujúcim ich uskutočnenie alebo zmluvný vzťah, na základe ktorého boli uskutočnené.
Uchádzač je povinný uviesť celkový súčet uskutočnených stavebných prác, ktorých zoznam predložil. V prípade ak uchádzač predkladá zmluvu, referenciu alebo dôkaz o plnení stavebných prác, ktorých uskutočnenie časovo presahuje posudzované obdobie, uchádzač v zozname uvedie zvlášť hodnotu iba za tú časť stavebných prác, ktorá bola realizovaná v posudzovanom období (a len túto sumu uchádzač započíta do celkového súčtu realizovaných stavebných prác). V prípade, ak stavebné práce realizoval uchádzač ako člen združenia skupiny dodávateľov, vyčísli a započíta iba finančný objem, uskutočňovaný ním samotným. Potvrdenia vydané v inej mene ako v eurách je potrebné prepočítať a to tak, že sumy uvedené v iných menách budú prepočítané kurzom ECB platným k prvému dňu v roku, v ktorom boli stavebné práce uskutočnené.
2. Uchádzač preukáže splnenie podmienky účasti podľa § 34 ods. 1 písm. g) ZVO predložením údajov o vzdelaní a odbornej praxi alebo o odbornej kvalifikácií osôb určených na plnenie zmluvy alebo riadiacich zamestnancov. Požaduje sa predložiť údaje o odbornej kvalifikácii osôb, ktoré budú zodpovedné za realizáciu stavebných prác a budú určené na plnenie zmluvy.
— doklad o oprávnení vykonávať činnosť stavbyvedúceho pre inžinierske stavby vydaný Slovenskou komorou stavebných inžinierov (SKSI) originál alebo úradne osvedčená fotokópia, resp. doklad o ekvivalentnej odbornej spôsobilosti podľa právnych predpisov platných v mieste sídla/adresy tejto osoby, rovnako originál alebo úradne osvedčená fotokópia,
— profesijný životopis so zoznamom odborných skúseností preukazujúcich požadovanú odbornú prax, v takom rozsahu, aby bolo možné posúdiť splnenie podmienky účasti.
Minimálna úroveň k podmienke účasti podľa § 34 ods. 1 písm. b) ZVO.
Verejný obstarávateľ požaduje preukázať uskutočnenie stavebných prác rovnakého alebo obdobného charakteru ako predmet zákazky (práce na položení asfaltových povrchov) v hodnote minimálne dosahujúcej 300 000,- EUR bez DPH.
Minimálna úroveň k podmienke účasti podľa § 34 ods. 1 písm. g) ZVO.
Minimálne 1 osoba vo funkcii stavbyvedúci stavby uchádzača musí spĺňať nasledovné minimálne požiadavky:
— musí mať odbornú spôsobilosť na výkon činnosti stavbyvedúceho pre inžinierske stavby, podľa zákona č. 138/1992 Zb. o autorizovaných architektoch a autorizovaných inžinieroch v znení neskorších predpisov, alebo ekvivalentnú odbornú spôsobilosť či odbornú kvalifikáciu, podľa právnych predpisov platných v mieste sídla/adresy tejto osoby,
— musí mať odbornú prax súvisiacu s predmetom zákazky (práce na položení asfaltových povrchov) v dĺžke minimálne 2 roky.
Osobitné podmienky na vykonanie zákazky budú špecifikované v jednotlivých výzvach na predkladanie ponúk, ktorými sa budú zadávať zákazky v rámci vytvoreného DNS.
Dátum: 29/03/2019
Trvanie v mesiacoch: 2 (od uplynutia lehoty na predkladanie ponúk)
1. Dynamický nákupný systém je v prípade tohto verejného obstarávania definovaný ako elektronický proces určený na obstarávanie stavebných prác bežne a všeobecne dostupných na trhu. Verejný obstarávateľ bude pri prijímaní žiadostí o zaradenie do DNS a následnom zasielaní výziev komunikovať so záujemcami/uchádzačmi prostredníctvom systému Josephine https://josephine.proebiz.com
2. Do DNS bude zaradený každý záujemca, ktorý požiadal o zaradenie a splnil podmienky účasti. Počet záujemcov nie je obmedzený.
4. Žiadosť o účasť bude predložená prostredníctvom komunikačného rozhrania systému Josephine v slovenskom alebo českom jazyku a bude obsahovať:
— žiadosť o zaradenie, v ktorej bude uvedené meno a priezvisko kontaktnej osoby, telefónny kontakt a e-mailová adresa, prostredníctvom ktorej bude môcť verejný obstarávateľ komunikovať (zhodná s emailovou adresou uvedenou pri registrácii do systému Josephine), obchodné meno záujemcu a označenie súťaže,
— splnomocnenie konať za záujemcu alebo skupinu záujemcov, ak žiadosť o zaradenie podpisuje iná osoba ako štatutárny zástupca,
— dokumenty, ktorými záujemca alebo skupina záujemcov preukazuje splnenie podmienok účasti podľa časti B. Podmienky účasti súťažných podkladov.
5. Doplňujúce informácie k bodu II.2.7) Dĺžka trvania zákazky alebo rámcovej dohody.
Dátum začatia je v oznámení uvedený ako predpokladaný dátum vytvorenia DNS.
6. Doplňujúce informácie k bodu IV.2.6) Minimálna lehota, počas ktorej sú ponuky uchádzačov viazané.
Lehota viazanosti sa týka ponúk predložených v rámci zadávania jednotlivých zákaziek v DNS.
7. Zmluvy uzavreté v rámci tohto DNS budú plnené na území Banskobystrického kraja.
8. Vzhľadom k tomu, že sa jedná o zriadenie dynamického nákupného systému, ktorý sám o sebe predpokladá zadávanie zákaziek na základe čiastkových výziev podľa potrieb verejného obstarávateľa, nemá rozdelenie predmetu zákazky na časti svoje opodstatnenie. Zároveň, predmet zákazky je úzko špecifikovaný, umožňuje zadávanie zákaziek na konkrétny typ stavebných prác, z uvedeného dôvodu by bolo delenie na časti iracionálne.
9. Všetky ďalšie informácie, požiadavky a podmienky sú uvedené v súťažných podkladoch a v príslušných ustanoveniach ZVO.
10. Predmetné verejné obstarávanie nie je zelené verejné obstarávanie, obstarávanie inovácií ani obstarávanie zamerané na sociálne aspekty.